ખંભાત શહેરની નાગરીક અધિકાર પહેલ દ્વારા નાયબ કલેટરની અનઉપસ્થિતીમાં સીરસ્તેદાર ઝાલાને આવેદનપત્ર આપીને ખંભાત શહેરમાં બ્લડ સંગ્રહ માટે હંગામી ધોરણે આરોગ્ય કેન્દ્રમાં સુવિધા ઉભી કરવાની માંગ કરી હતી,નાગરીક અધિકાર પહેલનાં તૌૈસીફઅલી સૈયદ (પૂર્વ કાઉન્સીલર),વિશાલ સોલંકી,શાકીર શેખ જલેબીવાળા,રોનક મકવાણા,ગુલામ મુસ્તુફા બેલીમ,બ્રિજેશ સોનારા,ઇરફાન શેખ,અને જાનીસાર શેખએ રજુઆત કરતા કહ્યું હતું કે ખંભાતનાં સામુહિક આરોગ્ય કેન્દ્રમાં બ્લડ સ્ટોરેજની સગવડ તાત્કાલીક ધોરણે કરવામાં આવે જેથી ગરીબ અને લોહીની જરૂરીયાતવાળા લોકોને સરળતાથી સમયસર બ્લડ મળી શકે અને તાત્કાલીક સારવારનાં સંજોગોમાં દર્દીનો જીવ બચાવી શકાય,ખંભાત શહેરમાં અગાઉ લાયન્સ કલબ દ્વારા બ્લડ ટેસ્ટીંગ તેમજ બ્લડની જરૂરીયાતવાળા લોકોને માટે બ્લડ સ્ટોરેજ માટેની સંગ્રહ કરવાની વ્યવસ્થા કરવામાં આવી હતી,જેનાં કારણે આકસ્મીક સંજોગોમાં દર્દીને સમયસર બ્લડ મળતા તેઓનો જીવ બચાવી શકાતો હતો,પરંતુ છેલ્લા છ માસથી રાજય સરકારનાં કેટલાક નિયમોનાં કારણે આ સુવિધા બંધ કરાવી દેવામાં આવી છે,જેનાં કારણે ખંભાત શહેર તેમજ આસપાસનાં લોકોને પારાવાર મુસ્કેલીઓનો સામનો કરવો પડી રહ્યો છે,અને આકસ્મીક સંજોગોમાં રકતદાતાને સાથે લઈને આણંદ પેટલાદ,વડોદરાનાં ધક્કા ખાઈને રકત પરિક્ષણ કરાવ્યા બાદ લાવવું પડે છે,જેનાં કારણે ગરીબ દર્દીઓનાં સગાવ્હાલાઓને દોડાદોડી કરવી પડે છે,અને નાણાનો તેમજ શકિતનો વ્યય થાય છે,જેથી ખંભાત શહેરમાં બ્લડ સ્ટોરેજની વ્યવસ્થા તાકીદે વ્યવસ્થા કરવાની માંગ કરવામાં આવી હતી.